Tan Tee Beng

Tan Tee Beng adalah seorang ahli politik berketurunan Cina Malaysia yang merupakan mantan Ahli Parlimen bebas bagi Nibong Tebal, Pulau Pinang yang mana sebelum 1 Mac 2010 beliau adalah ahli Parti Keadilan Nasional (KeADILan) yang kemudiannya ditukar kepada Parti Keadilan Rakyat (PKR).

Dalam Pilihan Raya Umum Malaysia 2008 beliau mengalahkan calon dari Barisan Nasional - UMNO, Datuk Zainal Abidin Osman dengan majoriti sebanyak 3,087 undi. Beliau memperolehi 20,210 undi berbanding lawannya memperolehi hanya 17,123 undi. 

Bapa Tan, Datuk Tan Gim Hwa, merupakan salah seorang ahli pengasas Parti Gerakan Rakyat Malaysia (GERAKAN), iaitu sebuah parti komponen Barisan Nasional (BN), dan beliau sendiri merupakan bekas ahli pergerakan pemuda parti Gerakan

Sebelum menyertai politik, Tan adalah seorang broker saham. Beliau mendapat Sarjana Muda Perundangan dari Middlesex University.

Kontroversi
Pada 12 Februari 2010, beliau turut menyokong tindakan Zulkifli Noordin (PKR, Kulim -Bandar Baharu) dan Datuk Seri Zahrain Mohamed Hashim (PKR, Bayan Baru) yang mengritik kepimpinan dan pentadbiran Ketua Menteri Pulau Pinang, Lim Guan Eng. Zahrain melabel dan mengelarkan Lim sebagai diktaktor, cauvinis dan berminda komunis. Tan mengutuk Setiausaha Agung DAP itu "pemimpin yang tiada kelas" kerana meminggirkan pemimpin PKR dalam membuat keputusan di Pulau Pinang. Peruntukan juga tidak disalurkan kepada wakil-wakil rakyat PKR.

Parti Politik
Pada 1 Mac 2010, beliau mengumumkan keluar parti PKR dan menjadi Ahli Parlimen bebas. Beliau selepas itu merupakan salah seorang dari lima bekas ahli-ahli parlimen PKR untuk membentuk blok wakil rakyat bebas yang dinamakan Konsensus Bebas di parlimen. Tan kemudian mengumumkan menyertai Parti Kesejahteraan Insan Tanah Air (KITA) pada 24 Februari 2011.

Keputusan Pilihan Raya

Rujukan

Bekas anggota Parti Keadilan Rakyat
Ahli politik Malaysia berketurunan Cina
Orang hidup
Ahli politik bebas di Malaysia
Kelahiran 1972
Ahli Dewan Rakyat, Parlimen Malaysia ke-12